作者：葛长庚
词牌/韵律：贺新郎

paragraphs: 银汉千丝雨。
被东风作恶，吹落满空柳絮。
恰自江南消息断，才此六花飞舞。
最好是、鹅毛鹤羽。
万顷平田三尺玉，月明中、不见沙头鹭。
苍烟里，一渔父。
鹊桥半夜寒云妒。
到晓来、千岩万壑，了无认处。
极目四方银世界，五凤楼前如许。
应自感、伤心凝伫。
人在神霄玉清府，小狮儿、捏就无佳句。
骑汗漫，好归去。